[pic] | EUROOPAN YHTEISÖJEN KOMISSIO |

Bryssel 2.6.2006

KOM(2006) 261 lopullinen

2006/0090 (CNS)

Ehdotus

NEUVOSTON ASETUS

eurooppalaisten satelliittinavigointiohjelmien hallintorakenteista annetun asetuksen (EY) N:o 1321/2004 muuttamisesta

(komission esittämä)

PERUSTELUT

EHDOTUKSEN TAUSTA |

110 | Ehdotuksen perusteet ja tavoitteet Tämän ehdotuksen tarkoituksena on muuttaa neuvoston asetusta (EY) N:o 1321/2004, jotta Euroopan GNSS-valvontaviranomainen voi saattaa päätökseen Galileo-ohjelman kehittämisvaiheen Galileo-yhteisyrityksen lakkauttamisen jälkeen. |

120 | Yleinen asiayhteys 1) Galileo-ohjelma Galileo-ohjelman tavoitteena on luoda ensimmäinen maailmanlaajuinen erityisesti siviilikäyttöön tarkoitettu infrastruktuuri satelliittinavigointia ja -paikannusta varten. Sillä on samalla sekä teknologinen että poliittinen ja taloudellinen ulottuvuus. Ohjelma koostuu neljästä peräkkäisestä vaiheesta: Määrittelyvaihe, joka kesti vuodesta 1999 vuoteen 2001; tällöin laadittiin järjestelmän arkkitehtuuri ja määriteltiin tarjottavat palvelut, kehittämis- ja validointivaihe, jonka piti alun perin kattaa vuodet 2002–2005 ja johon kuuluvat järjestelmän satelliittien ja maan päällä toimivien osien kehittäminen ja järjestelmän validointi kiertoradalla, rakennus- ja käyttöönottovaihe, jonka piti alun perin kestää vuodet 2006–2007 ja johon kuuluvat satelliittien rakentaminen ja lähettäminen kiertoradalle sekä maan päällä toimivan infrastruktuurin asentaminen kokonaisuudessaan, sekä käyttövaihe, jonka piti alun perin alkaa vuonna 2008; tähän vaiheeseen sisältyy myös järjestelmän hallinto sekä sen huolto ja jatkuva kehittäminen. 2) Valvontaviranomainen Euroopan GNSS-valvontaviranomainen (jäljempänä ’valvontaviranomainen’) perustettiin eurooppalaisten satelliittinavigointiohjelmien hallintorakenteista 12 päivänä heinäkuuta 2004 annetulla neuvoston asetuksella (EY) N:o 1321/2004. Sen tehtävänä on varmistaa eurooppalaisiin satelliittinavigointiohjelmiin EGNOSiin ja Galileoon liittyvän yleisen edun valvonta ja toimia niiden sääntelyviranomaisena Galileo-ohjelman rakennus- ja käyttöönottovaiheen sekä käyttövaiheen aikana. Valvontaviranomaisen tehtävät luetellaan asetuksen (EY) N:o 1321/2004 2 artiklassa. Valvontaviranomainen päättää erityisesti toimiluvan myöntämisestä järjestelmän yksityiselle toimiluvan haltijalle ja tekee tämän kanssa toimilupasopimuksen. On huomattava, että sekä EGNOS että Galileo kuuluvat kokonaisuudessaan valvontaviranomaiselle ja että niiden omistus pysyy kokonaisuudessaan julkisena: ainoastaan rakennus- ja käyttöönottovaiheen sekä käyttövaiheen hallinto luovutetaan toimiluvan haltijalle noin 20 vuoden ajaksi. Lisäksi valvontaviranomainen omistaa asetuksen 3 artiklan nojalla kaiken aineellisen ja aineettoman omaisuuden, jonka Galileo-yhteisyritys sille luovuttaa kehittämisvaiheen päättyessä ja jonka toimiluvan haltija on luonut tai kehittänyt rakennus- ja käyttöönottovaiheessa ja käyttövaiheessa. Valvontaviranomaista on perustettu asteittain kesästä 2005 alkaen, ja se on kokonaisuudessaan toimintavalmis vuoden 2006 aikana. 3) Galileo-yhteisyritys Galileo-yhteisyritys perustettiin EY:n perustamissopimuksen 171 artiklan nojalla 21 päivänä toukokuuta 2002 annetulla neuvoston asetuksella (EY) N:o 876/2002 vastaamaan Galileo-ohjelman kehittämisvaiheesta ja valmistelemaan seuraavat vaiheet. Sen perustajajäsenet ovat Euroopan yhteisö ja Euroopan avaruusjärjestö. Galileo-yhteisyrityksellä on kaksi pääasiallista tehtävää. Ensinnäkin se johtaa ja koordinoi tarvittavia tutkimus- ja kehittämistoimia. Tätä tarkoitusta varten se on tehnyt sopimuksen Euroopan avaruusjärjestön kanssa, joka vastaa näiden toimien toteuttamisesta. Se kehittää myös Galileon mahdollisesti jatkossa tarjoamiin sovelluksiin ja palveluihin liittyviä toimia. Toiseksi se huolehtii tulevan yksityisen toimiluvanhaltijan valintaprosessista. Toimiluvan haltijan tehtäväksi tulee hallinnoida rakennus- ja käyttöönottovaihetta sekä käyttövaihetta, hankkia tarvittava yksityinen pääoma ja varmistaa käyttövaiheen kaupallinen menestys. |

130 | Voimassa olevat säännökset 1) Galileo-yhteisyritys on lakkautettava ja sen toiminta siirrettävä valvontaviranomaiselle ennen kehittämisvaiheen päättymistä. Galileo-yhteisyritys perustettiin saattamaan Galileon kehittämisvaihe päätökseen, mikä rajoittaa sen olemassaoloajan kyseisen vaiheen pituiseksi. Kehittämisvaiheen piti alun perin kattaa vuodet 2002–2005. Galileo-ohjelman tilanne on kuitenkin se, ettei kehittämisvaihetta saada päätökseen ennen vuoden 2008 loppua, minkä vuoksi Galileo-yhteisyrityksen olemassaoloaikaa olisi pidennettävä vastaavasti. Näin ollen yhteisyrityksen toiminta ei lakkaisi ennen vuoden 2008 loppua, mikä pidentäisi sen olemassaoloaikaa noin kolmella vuodella alun perin suunniteltuun nähden. Tällainen pidennys vuoden 2006 jälkeen olisi kuitenkin turhaa ja kallista, koska valvontaviranomainen voi ottaa yhteisyrityksen parhaillaan suorittamat tehtävät vastaan vuoden 2006 kuluessa ja saattaa ne päätökseen. Pidennys toisi perusteetonta rakenteiden päällekkäisyyttä ja ylimääräisiä kustannuksia varsinkin kun kehittämisvaihe on muutenkin osoittautumassa oletettua kalliimmaksi. Vuoden 2006 loppuun mennessä valvontaviranomaisella on tarvittavat edellytykset, erityisesti henkilöstö, yhteisyrityksen tehtävien suorittamiseksi eli ohjelman kehittämisvaiheen saattamiseksi päätökseen ja seuraavien vaiheiden valmistelemiseksi. Jotta valvontaviranomainen voisi ottaa parhaalla mahdollisella tavalla yhteisyrityksen tehtävät vastaan, on toivottavaa, että kyseiset kaksi hallintorakennetta jatkavat toimintaansa muutaman kuukauden ajan yhtaikaa ja että tänä aikana valvontaviranomainen on tiiviisti mukana yhteisyrityksen toiminnassa. Yhteisyritykseen on nimittäin karttunut kokemusta ja osaamista, joka on välttämätöntä siirtää valvontaviranomaiselle. Tämä koskee erityisesti toimiluvan haltijaa koskevia neuvotteluja, joita on jatkettava ja jotka yhteisyrityksen on saatettava päätökseen vuoden 2006 aikana. Näin ollen olisi syytä ajoittaa Galileo-yhteisyrityksen toiminnan lakkauttaminen 31 päivään joulukuuta 2006 ja siirtää vuoden 2006 aikana yhteisyrityksen tehtävät valvontaviranomaiselle. Siirto on saatettava päätökseen 31 päivään joulukuuta 2006 mennessä. Yhteisyrityksen tehtävien siirto valvontaviranomaiselle vaikuttaa yhteisön vuoden 2006 talousarvioon, koska valvontaviranomaisen on tänä aikana suoritettava tehtäviä, joita sille ei alun perin suunniteltu. Niinpä sen talousarviota on korotettava. Korotus koskee pääasiassa henkilöstökuluja ja henkilöstöön liittyviä kuluja rekrytoinnin kiihtyessä. Yleisesti ottaen yhteisyrityksen tehtävien siirrolla valvontaviranomaiselle on vain vähäinen vaikutus yhteisön talousarvioon. Vaikutusta ei ole lainkaan vuoden 2006 jälkeen, koska vuosien 2007–2008 aikana valvontaviranomainen hoitaa tehtävät, jotka yhteisyritys olisi muussa tapauksessa hoitanut. Vuoden 2006 osalta valvontaviranomaisen talousarvioon tehtävät korotukset korvautuvat suurelta osin yhteisyrityksen kulujen alenemisella, kun tehtäviä siirretään valvontaviranomaiselle. Yhteisyrityksen näin tekemät kustannussäästöt ovat osa valvontaviranomaiselle siirrettäviä varoja kehittämisvaiheen rahoittamiseksi. 2) Asetusta (EY) N:o 1321/2004 on muutettava, jotta voidaan varmistaa Galileo-ohjelman jatkuvuus ja yhteisyrityksen tehtävien sujuva siirto valvontaviranomaiselle. Kuten edellä on jo mainittu, valvontaviranomainen luotiin hallinnoimaan Galileo-ohjelman rakennus- ja käyttöönottovaihetta sekä käyttövaihetta, kun taas Galileo-yhteisyrityksen tehtävänä oli varmistaa kehittämisvaiheen toteutus. Tämä käy ilmi muun muassa asetuksen (EY) N:o 1321/2004 johdanto-osan 5 ja 6 kappaleesta. Näin ollen asetuksen (EY) N:o 1321/2004 2 artiklassa, jossa luetellaan valvontaviranomaisen kaikki tehtävät, ei mainita kehittämisvaiheen hallintaa yhteisyrityksen asemesta. Jotta voitaisiin kuitenkin varmistaa Galileo-ohjelman kehittämisvaiheen saattaminen parhaalla mahdollisella tavalla päätökseen Galileo-yhteisyrityksen lakkauttamisen jälkeen eli 31 päivän joulukuuta 2006 jälkeen, on tarpeen muuttaa kyseistä 2 artiklaa lisäämällä valvontaviranomaisen tehtäviin Galileo-yhteisyritykselle sen lakkauttamiseen saakka uskotut tehtävät. Nämä tehtävät on vahvistettu neuvoston asetuksen (EY) N:o 876/2002 liitteenä olevan yhteisyrityksen yhtiöjärjestyksen 2, 3 ja 4 artiklassa. Niihin sisältyvät muun muassa järjestelmän teknologian kehittäminen Euroopan avaruusjärjestön kanssa tehdyn sopimuksen kautta, kehittämisvaiheen toteutuksen valvonta, rakennus- ja käyttöönottovaiheen ja käyttövaiheen valmistelu sekä toimilupasopimusta koskevat neuvottelut. On myös tehtävä mahdolliseksi yhteisyrityksen yhtiöjärjestyksen 21 artiklassa tarkoitettujen yhteisyrityksen lakkauttamiseen liittyvien, 31 päivän joulukuuta 2006 jälkeen toteutettavien toimenpiteiden siirtäminen valvontaviranomaiselle siltä varalta, että yhteisyrityksen hallintoneuvosto näin päättäisi. Lisäksi kyseisessä 2 artiklassa ei tällä hetkellä suoraan mainita tutkimustoimintaa. Kehittämisvaiheen, rakennus- ja käyttöönottovaiheen sekä käyttövaiheen aikana valvontaviranomaisen on kuitenkin toteutettava tai rahoitettava lukuisia tutkimustoimia sekä tulevien satelliittinavigointisovellusten määrittelemiseksi ja edistämiseksi että seuraavan satelliittisukupolven valmistelemiseksi. Asetuksen 2 artiklassa olisikin syytä selvästi mainita, että valvontaviranomainen voi ryhtyä kaikkiin eurooppalaisten GNSS-ohjelmien kannalta hyödyllisiin tutkimustoimiin. Tämä kattaa muun muassa yhteisissä tutkimus- ja kehittämisohjelmissa toteutettavat toimet. Edellä esitetyn perusteella on tarpeen lisätä asetuksen (EY) N:o 1321/2004 2 artiklan ensimmäiseen kohtaan seuraavat kaksi alakohtaa: ”k) GALILEO-ohjelman kehittämisvaiheen saattamiseksi päätökseen se ottaa viimeistään GALILEO-yhteisyrityksen lakkauttamisen yhteydessä vastuulleen yhteisyrityksen tehtävät, jotka yhteisyritykselle on osoitettu 21 päivänä toukokuuta 2002 annetun neuvoston asetuksen (EY) N:o 876/2002 liitteenä olevan yhteisyrityksen yhtiöjärjestyksen 2, 3 ja 4 artiklassa. Se osallistuu myös tarvittaessa ja GALILEO-yhteisyrityksen hallintoneuvoston päätöksen mukaisesti yhteisyrityksen lakkauttamiseen liittyviin, 31 päivän joulukuuta 2006 jälkeen toteutettaviin toimenpiteisiin. l) Se vastaa kaikesta eurooppalaisten GNSS-ohjelmien kehittämiseksi ja edistämiseksi tarvittavasta tutkimustoiminnasta.” Jos näitä muutoksia ei tehdä, ohjelman jatkuvuus vaarantuu oikeudellisesti, koska valvontaviranomaisella ei silloin ole oikeusperustaa, jonka nojalla se voisi ottaa hoitaakseen yhteisyrityksen tällä hetkellä suorittamat tehtävät ja tarvittavat tutkimustoimet. Lisäksi asetuksen (EY) N:o 1321/2004 3 artiklan ensimmäisessä kohdassa säädetään sen nykyisen muotoilun mukaan, että ”viranomainen omistaa kaiken aineellisen ja aineettoman omaisuuden, jonka GALILEO-yhteisyritys luovuttaa sille kehitysvaiheen päättyessä…”. Näin ollen valvontaviranomainen ei voisi omistaa järjestelmää ennen kehittämisvaiheen päättymistä vuoden 2008 lopulla; toimilupasopimus allekirjoitetaan todennäköisesti kuitenkin jo paljon tätä aikaisemmin. Tämän artiklan saattamiseksi asetukseen jo edellä esitettyjen muutosten mukaiseksi mainittuja säännöksiä on muutettava siten, että valvontaviranomaisen on mahdollista yhtäältä saada omistukseensa Galileo-yhteisyrityksen lakkauttamisen yhteydessä yhteisyrityksen toiminta-aikanaan luoma tai kehittämä aineellinen ja aineeton omaisuus sekä toisaalta omistaa kehittämisvaiheen aikana yhteisyrityksen lakkauttamisen jälkeen luotu tai kehitetty aineellinen ja aineeton omaisuus. Tulkintaerojen välttämiseksi on lisäksi syytä täsmentää 3 artiklan ensimmäisen kohdan nykyisiä säännöksiä kahden seikan osalta. On tarpeen täsmentää, että toimiluvan haltijan rakennus- ja käyttöönottovaiheen ja käyttövaiheen aikana luomaan tai kehittämään aineelliseen ja aineettomaan omaisuuteen sisältyvät myös toimiluvan haltijan alihankkijoiden tai sen määräysvallassa olevien yritysten tai tällaisten yritysten alihankkijoiden luoma tai kehittämä aineellinen ja aineeton omaisuus. Lisäksi on täsmennettävä, että omaisuuden omistaminen tarkoittaa myös oikeutta tuotemerkkeihin ja kaupallisiin nimiin sekä kaikkia muita tekijänoikeuksia siten kuin ne on määritelty asetuksen (EY) N:o 772/2004 1 artiklan 1 kohdassa. Näin ollen 3 artiklan 1 kohta olisi korvattava seuraavalla muotoilulla: ”1. GALILEO-yhteisyrityksen lakkauttamishetkestä lähtien valvontaviranomainen omistaa kaiken kehittämisvaiheen aikana luodun tai kehitetyn aineellisen ja aineettoman omaisuuden, mukaan luettuina GALILEO-yhteisyritykselle sen yhtiöjärjestyksen 6 artiklan nojalla kuuluva omaisuus sekä omaisuus, jonka on luonut tai kehittänyt sellainen taho, jonka vastuulle Euroopan avaruusjärjestö tai GALILEO-yhteisyritys on antanut ohjelman kehittämiseen liittyviä tehtäviä. Valvontaviranomainen omistaa toimiluvan haltijan rakennus- ja käyttöönottovaiheen ja käyttövaiheen aikana luoman tai kehittämän aineellisen ja aineettoman omaisuuden, mukaan luettuina myös toimiluvan haltijan alihankkijoiden tai sen määräysvallassa olevien yritysten tai tällaisten yritysten alihankkijoiden luoma tai kehittämä aineellinen ja aineeton omaisuus. Omistusoikeus kattaa myös kaikki teollis- ja tekijänoikeudet siten kuin ne on määritelty asetuksen (EY) N:o 772/2004 1 artiklan 1 kohdassa ja erityisesti oikeudet tuotemerkkeihin ja kaupallisiin nimiin.” |

141 | Johdonmukaisuus unionin muiden politiikkojen ja tavoitteiden kanssa Ei koske tätä ehdotusta. |

ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI |

Sidosryhmien kuuleminen |

219 | Ei koske tätä ehdotusta. |

Asiantuntijoiden käyttö |

229 | Ulkopuolisten asiantuntijoiden käyttö ei ollut tarpeen. |

230 | Vaikutusten arviointi Haluttua tulosta ei voida saavuttaa muilla keinoin kuin muuttamalla asetusta. Galileo-yhteisyrityksen tehtävien siirrolla valvontaviranomaiselle ei ole merkittäviä vaikutuksia, koska kyseiset tehtävät olisi suoritettu joka tapauksessa. |

EHDOTUKSEN OIKEUDELLISET NÄKÖKOHDAT |

305 | Tiivistelmä ehdotuksesta On tarkoituksenmukaista lakkauttaa Galileo-yhteisyritys 31 päivänä joulukuuta 2006 ja siirtää sen tehtävät valvontaviranomaiselle. Tätä varten on tarpeen muuttaa neuvoston asetusta (EY) N:o 1321/2004 eurooppalaisten satelliittinavigointiohjelmien hallintorakenteista. |

310 | Oikeusperusta Perustamissopimuksen 308 artikla |

329 | Toissijaisuusperiaate Ehdotus koskee alaa, joka kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta. |

Suhteellisuusperiaate Ehdotus on suhteellisuusperiaatteen mukainen seuraavista syistä: |

331 | Ehdotetut muutokset eivät ylitä sitä, mikä on välttämätöntä tavoitteiden saavuttamiseksi. |

332 | Niillä ei lisätä rahoitustaakkaa, koska valvontaviranomaiselle koituvat lisäkulut olisivat joka tapauksessa koituneet Galileo-yhteisyritykselle. |

Säädöstyypin valinta |

341 | Ehdotettu säädös: asetus. |

342 | Muut säädöstyypit eivät soveltuisi seuraavista syistä: Asetusta voidaan muuttaa vain asetuksella. |

TALOUSARVIOVAIKUTUKSET |

401 | Ehdotus edellyttää valvontaviranomaisen talousarvion kasvattamista Galileo-ohjelman kehittämisvaiheen päättymiseen saakka. |

LISÄTIETOJA |

520 | Voimassa olevan lainsäädännön kumoaminen Ehdotuksen hyväksymisen yhteydessä on kumottava tiettyjä säännöksiä. |

Tarkastelu-/tarkistus-/raukeamislauseke |

533 | Ehdotus sisältää raukeamislausekkeen, jonka mukaan koko säädös tai säädöksen osa raukeaa automaattisesti ennalta määrättyjen ehtojen täyttyessä. |

2006/0090 (CNS)

Ehdotus

NEUVOSTON ASETUS

eurooppalaisten satelliittinavigointiohjelmien hallintorakenteista annetun asetuksen (EY) N:o 1321/2004 muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 308 artiklan,

ottaa huomioon komission ehdotuksen[1],

ottaa huomioon Euroopan parlamentin lausunnon[2],

sekä katsoo seuraavaa:

1. Valvontaviranomainen (GNSS), jäljempänä ’viranomainen’, perustettiin neuvoston asetuksella (EY) N:o 1321/2004[3] varmistamaan eurooppalaisiin GNSS-ohjelmiin liittyvien julkisten etujen valvonta ja toimimaan sääntelyviranomaisena Galileo-ohjelman rakennus- ja käyttöönottovaiheessa ja käyttövaiheessa.

2. Viranomaiselle osoitetut tehtävät luetellaan asetuksen (EY) N:o 1321/2004 2 artiklassa.

3. Galileo-yhteisyritys perustettiin neuvoston asetuksella (EY) N:o 876/2002[4] vastaamaan Galileo-ohjelman kehittämisvaiheesta ja valmistelemaan seuraavia vaiheita. Ohjelman nykytilanne on sellainen, ettei kehittämisvaihetta saada päätökseen ennen vuoden 2008 loppua.

4. Koska viranomainen voi vuoden 2006 aikana ottaa hoitaakseen ja saattaa päätökseen Galileo-yhteisyrityksen vastuulla tällä hetkellä olevat tehtävät, on turhaa ja kallista jatkaa yhteisyrityksen toiminta-aikaa kehittämisvaiheen loppuun saakka. Galileo-yhteisyritys olisi lakkautettava ja sen toiminta siirrettävä viranomaiselle ennen kehittämisvaiheen päättymistä.

5. Asetuksen (EY) N:o 1321/2004 2 artiklassa, jossa luetellaan viranomaiselle osoitetut tehtävät, ei kuitenkaan mainita kehittämisvaiheen hallinnointia Galileo-yhteisyrityksen asemesta. Siinä ei myöskään mainita tutkimustoimintaa, johon viranomaisen on ryhdyttävä tai jota sen on rahoitettava sekä kehittämisvaiheen että rakennus- ja käyttöönottovaiheen ja käyttövaiheen aikana.

6. Galileo-ohjelman jatkuvuuden varmistamiseksi ja Galileo-yhteisyrityksen tehtävien siirtämiseksi sujuvasti viranomaiselle olisi asetuksen (EY) N:o 1321/2004 2 artiklaa muutettava. Viranomaisen tehtäviin olisi nimenomaisesti lisättävä Galileo-yhteisyritykselle sen lakkauttamiseen saakka osoitetut tehtävät ja mahdolliset Galileo-yhteisyrityksen selvitystoimiin liittyvät, 31 päivän joulukuuta 2006 jälkeen suoritettavat tehtävät, jos yhteisyrityksen hallintoneuvosto niin päättää. On tarpeen toisaalta siirtää viranomaiselle kaikki eurooppalaisten GNSS-ohjelmien kannalta hyödyllinen tutkimustoiminta.

7. Johdonmukaisuuden vuoksi on syytä lisäksi säätää, että Galileo-yhteisyrityksen omistuksessa olevan aineellisen ja aineettoman omaisuuden omistus siirtyy viranomaiselle Galileo-yhteisyrityksen lakkauttamishetkellä eikä vasta kehittämisvaiheen päättyessä. Lisäksi on säädettävä, että viranomainen omistaa myös aineellisen ja aineettoman omaisuuden, joka luodaan tai kehitetään kehittämisvaiheen aikana Galileo-yhteisyrityksen lakkauttamisen jälkeen.

8. Asetuksen (EY) N:o 1321/2004 soveltamisalaa koskevien tulkintaerojen välttämiseksi on tarpeen myös täsmentää, että toimiluvan haltijan rakennus- ja käyttöönottovaiheen ja käyttövaiheen aikana luomaan tai kehittämään aineelliseen ja aineettomaan omaisuuteen sisältyvät myös toimiluvan haltijan alihankkijoiden tai sen määräysvallassa olevien yritysten tai tällaisten yritysten alihankkijoiden luoma tai kehittämä aineellinen ja aineeton omaisuus. Lisäksi on tarpeen täsmentää, että omaisuuden omistaminen kattaa myös oikeudet tavaramerkkeihin ja kauppanimiin sekä kaikki muut perustamissopimuksen 81 artiklan 3 kohdan soveltamisesta teknologiansiirtosopimusten ryhmiin 27 päivänä huhtikuuta 2004 annetun komission asetuksen (EY) N:o 772/2004[5] 1 artiklan 1 kohdassa tarkoitetut immateriaalioikeudet.

9. Sen vuoksi asetusta (EY) N:o 1321/2004 olisi muutettava,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 1321/2004 seuraavasti:

1) Lisätään 2 artiklan 1 kohtaan k ja l alakohta seuraavasti:

”k) GALILEO-ohjelman kehittämisvaiheen saattamiseksi päätökseen se ottaa viimeistään Galileo-yhteisyrityksen lakkauttamisen yhteydessä vastuulleen yhteisyrityksen tehtävät, jotka yhteisyritykselle osoitetaan neuvoston asetuksen (EY) N:o 876/2002(*) liitteenä olevan yhteisyrityksen yhtiöjärjestyksen 2, 3 ja 4 artiklassa. Se osallistuu myös tarvittaessa ja GALILEO-yhteisyrityksen hallintoneuvoston päätöksen mukaisesti yhteisyrityksen selvitystoimiin 31 päivän joulukuuta 2006 jälkeen.

l) Se vastaa kaikesta eurooppalaisten GNSS-ohjelmien kehittämiseksi ja edistämiseksi tarvittavasta tutkimustoiminnasta.

_________________________

(*) EYVL L 138, 28.5.2002, s. 1.”

2) Korvataan 3 artiklan 1 kohta seuraavasti:

”1. Yhtiöjärjestyksen 20 artiklassa tarkoitetusta GALILEO-yhteisyrityksen lakkauttamishetkestä alkaen viranomainen omistaa kaiken kehittämisvaiheen aikana luodun tai kehitetyn aineellisen ja aineettoman omaisuuden, mukaan lukien GALILEO-yhteisyritykselle sen yhtiöjärjestyksen 6 artiklan mukaisesti kuuluva omaisuus sekä omaisuus, jonka on luonut tai kehittänyt sellainen taho, jolle Euroopan avaruusjärjestö tai GALILEO-yhteisyritys on antanut ohjelman kehittämiseen liittyviä tehtäviä.

Viranomainen omistaa toimiluvan haltijan rakennus- ja käyttöönottovaiheen ja käyttövaiheen aikana luoman tai kehittämän aineellisen ja aineettoman omaisuuden, mukaan lukien myös toimiluvan haltijan alihankkijoiden tai sen hallinnassa olevien yritysten tai tällaisten yritysten alihankkijoiden luoma tai kehittämä aineellinen ja aineeton omaisuus.

Omistusoikeus kattaa myös kaikki komission asetuksen (EY) N:o 772/2004(*) 1 artiklan 1 kohdassa tarkoitetut immateriaalioikeudet ja erityisesti oikeudet tavaramerkkeihin ja kauppanimiin.

________________

(*) EUVL L 123, 27.4.2004, s. 11.”

2 artikla

Tämä asetus tulee voimaan [kahdentenakymmenentenä] päivänä sen jälkeen, kun se on julkaistu Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä […]

Neuvoston puolesta

Puheenjohtaja

[…]

SÄÄDÖKSEEN LIITTYVÄ RAHOITUSSELVITYS

Politiikan ala(t): ENERGIA JA LIIKENNE Toiminta: Galileo-ohjelman kehitys- ja validointivaihe |

TOIMENPITEEN NIMI: EHDOTUS NEUVOSTON ASETUKSEKSI EUROOPPALAISTEN SATELLIITTINAVIGOINTIOHJELMIEN HALLINTORAKENTEISTA ANNETUN ASETUKSEN (EY) N:O 1321/2004 MUUTTAMISESTA |

1. BUDJETTIKOHTA/-KOHDAT

060209/01

060209/02

2. NUMEROTIEDOT

2.1 Toimenp iteen määrärahat: 82 miljoona euroa

2.2 Toimenpiteen soveltamisaika:

Toimenpiteelle ei ole asetettu aikarajaa (vuosittainen rahoitus).

2.3 Monivuotinen menoarvio:

a) Maksusitoumusmäärärahojen/maksumäärärahojen aikataulu

miljoonaa euroa

ei-pakoll. | JM | EI | EI | EI | NRO 3 |

4. OIKEUSPERUSTA

Neuvoston asetus (EY) N:o 1321/2004 eurooppalaisten satelliittinavigointiohjelmien hallintorakenteista.

5. KUVAUS JA PERUSTELUT

5.1 Yhteisön toiminnan tarve

5.1.1 Toiminnan tavoitteet

Galileo-ohjelman jatkuvuuden varmistamiseksi ja Galileo-yhteisyrityksen tehtävien siirtämiseksi sujuvasti valvontaviranomaiselle on syytä muuttaa asetusta (EY) N:o 1321/2004, jolla valvontaviranomainen on perustettu.

5.1.2 Ennakkoarviointiin liittyvät toimenpiteet

Ehdotetut toimenpiteet pohjautuvat lukuisiin keskusteluihin kaikkien Galileo-ohjelmasta kiinnostuneiden toimijoiden kanssa (yhteisyrityksen hallintoneuvosto, valvontaviranomaisen hallintoneuvosto) ja niiden myönteiseen lausuntoon.

5.2 Suunnitellut toimet ja yhteisön rahoitustukea koskevat säännöt

Talousarvion osalta Galileo-yhteisyrityksen tehtävien siirto valvontaviranomaiselle vaikuttaa pääasiassa valvontaviranomaisen toimintakustannuksiin, koska valvontaviranomainen joutuu vuoden 2006 ja sitä seuraavien vuosien aikana suorittamaan lisätehtäviä. Tämän seurauksena sen rahoitusta on lisättävä.

5.3 Täytäntöönpanosäännöt

Valvontaviranomaisen oikeudellinen asema mahdollistaa, että valvontaviranomainen toimii tehtäviään hoitaessaan oikeushenkilönä. Valvontaviranomainen suorittaa tehtävänsä noudattaen sitä koskevassa asetuksessa säädettyjä sääntöjä ja menettelyjä.

6. RAHOITUSVAIKUTUKSET

6.1 Toimenpiteen kokonaiskustannusten laskutapa (Pääosastot BUDG ja ADMIN määrittävät)

Valvontaviranomaisen vuosittaiset kustannukset katetaan yhteisön avustuksilla. Eri menotyypit voidaan eritellä seuraavasti:

Henkilöstökulut

Ehdotettu talousarvio on laskettu 45 toimihenkilön[6] arvioidun henkilöstömäärän perusteella. Toimihenkilöt palkataan vähitellen vuosina 2006–2009. Vuoden 2006 lopusta alkaen valvontaviranomaisella on 39 toimihenkilöä. Tämä arvio perustuu vertailuun Galileo-yhteisyrityksen kanssa.

Arvio henkilöstökuluista perustuu ura-alueiden A*14, A*13, A*11, A*10, A*9, A*8, A*7, A*6, B*6, B*3, C*5,et C*2 vuosittaisiin kustannuksiin. Palkkaluokan A suuri osuus kuvastaa viranomaisen tehtävien moitteettomaan hoitoon tarvittavaa korkeaa tieteellistä tasoa.

TAULUKKO: Arvio henkilöresursseista |

PALKKALUOKAT | A | B | C | YHTEENSÄ |

Valvontaviranomaisen johtaja | 1 | 1 |

Tieteelliset toimihenkilöt | 37 | 37 |

Hallinnolliset toimihenkilöt | 2 | 5 | 7 |

YHTEENSÄ | 38 | 2 | 5 | 45 |

Henkilöstön kokonaismenot vuodessa arvioidaan siten, että keskikustannukseksi otetaan Euroopan komission henkilöstön keskimääräiset kustannukset eli 0,108 miljoonaa euroa vuodessa. Nämä kustannukset eivät sisällä niihin liittyviä rekrytoinnista ja rakennuksista johtuvia kuluja eikä hallintokuluja.

Laitteistokustannukset

Irtaimiston hankintakulut ja niihin liittyvät kulut sekä ATK-laitteiston hankintakulut ovat arviolta 600 000 euroa vuonna 2006. Lisätarpeita varten on ennakoitu vuotuinen 200 000 euron määräraha.

Toimintakustannukset

Nämä kustannukset kattavat kokoukset, selvitykset ja käännös- ja julkaisukulut sekä suhdetoiminnan. Alustavan arvion mukaan toimintakulut ovat 3,2 miljoonaa euroa vuonna 2006, 3,1 miljoonaa euroa vuonna 2007, 4,1 miljoonaa euroa vuonna 2008, 4,3 miljoonaa euroa vuonna 2009, 5,4 miljoonaa euroa vuonna 2010 sekä 6,4 miljoonaa euroa vuosina 2011, 2012 ja 2013.

Virkamatkakustannukset

Valvontaviranomaisen tehtävät edellyttävät matkoja unionin sisällä ja sen ulkopuolella (matka- ja majoituskulut). Virkamatkabudjetin arvioidaan olevan 200 000 euroa kolmena ensimmäisenä vuonna ja 300 000 seuraavina vuosina. Arviot on laadittu energian ja liikenteen pääosaston virkamatkakulujen keskikustannusten perusteella.

6.2 Kustannusten jakautuminen eri tekijöiden kesken

Maksusitoumusmäärärahat euroina (käyvät hinnat)

Vuonna 2006 ja seuraavina vuosina |8 |8 |9 |10 |11 |12 |12 |12 | |Yhteensä |8 |8 |9 |10 |11 |12 |12 |12 | | 7. SEURANTA JA ARVIOINTI

7.1 Seurantajärjestelmä

Ehdotuksen 14 artikla koskee tarkastuksia, joita komission sisäisen tarkastajan, petostentorjuntaviraston (OLAF) ja tilintarkastustuomioistuimen on tehtävä valvontaviranomaisen varainhoitoon.

7.2 Arvioinnin yksityiskohtaiset säännöt ja arviointijaksot

Asetuksen 5 artiklalla perustetaan valvontaviranomaisen hallintoneuvosto, jonka tehtävät luetellaan 6 artiklassa. Näitä ovat erityisesti:

vuosittainen työohjelma;

vuosittainen talousarvio;

varainhoitoa koskevat säännökset.

8. PETOSTEN TORJUNTATOIMET

Katso edellä kohta 7.1.

[1] EUVL C […], […], s. […].

[2] EUVL C […], […], s. […].

[3] EUVL L 246, 20.7.2004, s. 1.

[4] EYVL L 138, 28.5.2002, s. 1.

[5] EUVL L 123, 27.4.2004, s. 11.

[6] Toimihenkilöt otetaan palvelukseen väliaikaisina toimihenkilöinä komission henkilöstöön sovellettavien sääntöjen mukaisesti.